ΕΚΣΤΡΑΤΕΙΑ

Μὲ τοῦ λευκοῦ τὸ θάρρος

Τὸ ἂχ τοῦ δυόσμου

Τό λίκνισμα του γιασεμιοῦ

Τὸ ψψτ τοῦ κοχυλιοῦ

Καὶ τοῦ ἡλιοτρόπιου τὴν ἀτελεύτητη τὴν ἐρωτοτροπία

Ἀφήνω

Τρεχαντήρι νὰ περιπολεῖ

Κόντρα

Στὸν ἀνυπάκουο θάνατο

Τὴν τέφρα τῶν δακρύων ποὺ ἀνερυθρίαστα ποδοπατεῖ

Ἀδημονία ἄνοιξης σοῦ πέμπω

Σοῦ γρατσουνάει τὸ θόλο σου :

-Εἴμαστε ἀκόμη πρὸ Ἀλέξανδρου !

-Εἴμαστε ἀκόμη πρὸ Χριστοῦ !

Θεέ μου...Κοιμᾶσαι ;